Μυθοπλαστικές βιογραφίες του Γ. Μ. Βιζυηνού (1898-2005)
Creators: name: Γανίδου, Ευαγγελία Στυλιανού
Publisher: name: Aristotle University of Thessaloniki
Year: 2015
Subjects: Γεώργιος Βιζυηνός
Βιογραφία
Μυθοπλαστική βιογραφία
Georgios Vizeyenos
Biography
Fictional Biography

description: Σκοπός αυτής της διπλωματικής εργασίας είναι να συγκεντρώσει και να παρουσιάσει τις μυθοπλαστικές βιογραφίες που γράφτηκαν για τη ζωή και τη δράση του Γεωργίου Βιζυηνού (1849-1896), ενός προσώπου που ενέπνευσε και εξακολουθεί να εμπνέει πολλούς λογοτέχνες και καλλιτεχνικούς δημιουργούς. Εκκινώντας από τη διαπίστωση ότι στην περίπτωση του Βιζυηνού βίος και έργο διέπονται από έναν αμφίδρομο συσχετισμό, ο οποίος –παρά τις ενστάσεις της επιστήμης– καθιστά αδύνατη την ανεξάρτητη προσέγγισή τους, η εν λόγω εργασία εξετάζει έναν κατάλογο από παλαιότερες, νεότερες και εντελώς πρόσφατες μυθιστορικές βιογραφήσεις του θρακιώτη λογοτέχνη, δοκιμάζοντας να εντοπίσει τις πηγές από τις οποίες τα έργα αυτά αντλούν το υλικό τους, καθώς επίσης και τις μεταξύ τους συγκλίσεις και αποκλίσεις ως προς την επιλογή και την αξιοποίηση του υλικού. Απώτερος σκοπός της εργασίας αυτής είναι να φωτίσει μέσα από άλλες οπτικές γωνίες το πορτρέτο του συγκεκριμένου καλλιτέχνη και να αναδείξει τις ρήξεις και τις συνέχειες που παρουσιάζουν τα κείμενα αυτά σε σχέση με τη φιλολογική βιογραφία του Βιζυηνού. Τα έργα που εξετάζονται είναι «Ο έρως του ποιητού» (1898) του Δ. Ι. Καλογερόπουλου, «Το σπαρακτικό τραγούδι ενός αγνού έρωτος. Μπεττίνα Φραβασίλη» (1936) του Σπύρου Ακροπολίτη, «Γεώργιος Βιζυηνός, "ο ραψωδός της Θράκης"» (1939) του Στέφανου Δάφνη, «Γεώργιος Βιζυηνός. Ο διηγηματογράφος με την τρυφερή καρδιά» (1986) του Γιάννη Καιροφύλα, «Η τραγική ζωή του Βιζυηνού και της αγαπημένης του Μπεττίνας Φραβασίλη» (1991) του Ιω. Δ. Κανδήλη, Μεταξύ λόγου και πάθους. Η Μάρω Δούκα ανθολογεί Γεώργιο Βιζυηνό (1995) και Η Μάρω Δούκα διαβάζει Γεώργιο Βιζυηνό (2005) της Μάρως Δούκα, Ελληνική Αϋπνία (2004) του Μισέλ Φάις και, τέλος, Γεώργιος Βιζυηνός. Ο τρυφερόκαρδος κύριος Γ. Β. (2005) του Δημήτρη Παπαχρήστου. Η συνεξέταση των παραπάνω κειμένων αποδεικνύει εν τέλει ότι η μυθική άλως που δορυφορεί τη ζωή και το έργο του Γεωργίου Βιζυηνού είναι ιδιαίτερα ανθεκτική, καθώς οι περισσότεροι μυθοβιογράφοι εστιάζουν εμφατικά στην περίοδο που εκδηλώνεται η φρενοβλάβεια, ο ατελέσφορος έρωτας για την Μπετίνα Φραβασίλη και η εμμονή του για πλουτισμό κι έτσι το πορτρέτο που αναφύεται μέσα από τις σελίδες αυτών των έργων βασίζεται ουσιαστικά στα βιογραφικά στερεότυπα του τρελού καλλιτέχνη, του θύματος και του μάρτυρα.
description: The purpose of this thesis is to collect and present the fictional biographies written about the life and work of Georgios Vizeyenos (1849-1896), a person who inspired and still inspires many writers and artists. Starting from the observation that, in the case of Vizeyenos, life and work are governed by a bidirectional relationship, which, despite any disciplinary objections, precludes their independent approach, this paper examines a list of earlier, newer and quite recent literary biographies of the Thracian poet, trying to identify the sources which these works draw on, as well as their convergences and divergences in its selection and use. The ultimate aim of this paper is to illuminate through fresh perspectives this certain artist’s portrait, as well as to highlight the ruptures and continuities these texts present in relation to the scholarly biographies of Vizeyenos. The works considered are "Ο έρως του ποιητού" (1898) by D. I. Kalogeropoulos, "Το σπαρακτικό τραγούδι ενός αγνού έρωτος. Μπεττίνα Φραβασίλη"(1936) by Spyros Akropolites, "Γεώργιος Βιζυηνός, o “ραψωδός της Θράκης”'' (1939) by Stephanos Daphnes, "Γεώργιος Βιζυηνός. Ο διηγηματογράφος με την τρυφερή καρδιά"(1986) by Giannis Kairophylas, "Η τραγική ζωή του Γεωργίου Βιζυηνού και της αγαπημένης του Μπεττίνας Φραβασίλη"(1991) by Ioannes D. Kandeles, Μεταξύ λόγου και πάθους. Η Μάρω Δούκα ανθολογεί Γεώργιο Βιζυηνό (1995) and Η Μάρω Δούκα διαβάζει Γεώργιο Βιζυηνό (2005) by Maro Douka, Ελληνική αϋπνία (2004) by Michel Fais and finally Γεώργιος Βιζυηνός. Ο τρυφερόκαρδος κύριος Γ. Β. (2005) by Demetres Papachrestos. The consideration of these texts shows finally that the mythical aura which environs the life and work of Georgios Vizeynos is very persistent, since most biographers focus emphatically on the period that was branded by the manifestation of his insanity, his unrequited love for Bettina Fravasili and his preoccupation with wealth, hence the portrait that is drawn through the pages of these texts is essentially based on the biographical stereotypes of the mad artist, the victim and the martyr.